Éyə Ǹtondôbə Zambá ā kɔ́bɔ̄ ná: Mayi manǎ bivolǎn bəzambá, mayi vǎ bəzəzə̌ bəzambá á Memfis. Étɔŋ ǹtómbā yáyǐ kīg fə bɔ á ńnam Égîptɛn, mayi tsǎm wɔ̄ŋ á ńnam Égîptɛn. 14Mayi bwé Patros, mayi tǔm Tanis ndóan, mayi tsíg míńtōl myáma á Thɛ̂bə. 15Mayi dabada áyɔ̄g dámā á nyɔ́l Sîn, ndá kɔ́a yǎ Égîptɛn, mayi manǎ bidǔŋ yā Thɛ̂bə. 16Mayi tum Égîptɛn ndóan, Sîn a yi símizan ai miǹtyé, Thɛ̂bə a yi salaban[1], məndím mâyi kwí ndón á Memfis. 17Bəndómán yā Ône ai ébá yā Pi Bɛseth bâyi ku ai okəŋ bítá, bətísɔn bə́bēn bə́ ngákə á məkaban. 18Á Dafné, kídí yāyǐ kig lénde éyɔŋ mǎyi búg mīńtum mí édzōē yā Égîptɛn, éyɔŋ mǎyi tə́lē mə̄bún yā ngul dzié ńnyie. ǹkúd wâyi nyé yali, bəngɔn bóé bə́ ngákə á məkaban. 19Mayi tsíg mīńtól myámā Égîptɛn, eyɔ̌ŋ tē hḿ bâyi yə̌m naa mǎ mə̄ nə́ Ńtondôbə. 20Á ḿbū áwômo ai m̀bɔ́g, ngɔn osú é tɔá mə̄lú zamgbál, ńdɔ ebúg Ńtondôbə é ngázu kwí ábə ma nâ: